      ZAPISNIK

                sa 23. sjednice Vijeća Gradske  četvrti Stenjevec
održane 16. travnja 2019.
 Sjednica se održava u prostorijama PU Susedgrad, dvorana na 3. katu s početkom u 19,00 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno18 članova Vijeća. 
NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman,  Ana Borčić, Marko Milanović Litre, Zoran Šplajt,  Stipe Čular, Tomislav Palac, Marko Sladoljev, Vladimir Andrić, Vladimir Ferdelji, Mojmir Šoić, Slaven Imre, Davor Stanković, Zoran Perić Ivan Zelenić
NENAZOČNI: nema
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent
Predsjednik Željko Jeger pozdravio je  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 22. sjednice VGČ Stenjevec. 
Zoran Perić je konstatirao da je Zapisnik opis svega što je rečeno, nije citirano, a smatra  da jedan zarez može promijeniti smisao. Zanima ga da li može dobiti snimku sjednice. 
Željko Jeger naveo je da ne bi trebalo o tim pitanjima raspravljati, snimku član ne može dobiti. 

Zoran Perić naveo je da Zapisnik može biti pod subjektivnim utjecajem onog tko ga sastavlja.

Željko Jeger pitao je Zorana Perića da li ima konkretnu primjedbu na Zapisnik, ako ima to se može ispraviti ili dopuniti.
Zoran Šplajt naveo je da se Zapisnik snima kao pomoć za izradu zapisnika djelatnicima GU za mjesnu samoupravu. Svaki član Vijeća ima pravo dati primjedbu na Zapisnik koji će se u skladu s primjedbom i ispraviti.

Zoran Perić naveo je da u Zapisniku s prošle sjednice nedostaje opomena koju mu je dao predsjednik pod prijetnjom izbacivanja sa sjednice. 

Više nije bilo primjedbi na zapisnik. Predsjednik je predložio je verifikaciju Zapisnika. 
Konstatira se da je većinom glasova sa 17 glasova „za“ (jedan član nije glasovao) verificiran Zapisnik s 21. sjednice VGČ Stenjevec. 

Predsjednik Željko Jeger predložio je dnevni red. Otvorio je raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da je jednoglasno sa 18 glasova „za“ usvojen slijedeći:


DNEVNI RED:
1.  Prijedlog zaključka o inicijativi za izmjenu i dopunu Statuta

2. Prometna problematika na području Gradske četvrti Stenjevec

3. Prijedlozi zaključaka o davanju mišljenja po čl. 86. Statuta Grada Zagreba

4. Informacije, pitanja i prijedlozi

Ivan Zelenić došao je na sjednicu. Sjednici je nazočno 19 članova. 
Ad/ 1.

Prijedlog zaključka o inicijativi za izmjenu i dopunu Statuta

Predsjednik je naveo  da se prva točka odnosi na inicijativu za promjenu Statuta Grada Zagreb.

Vladimir Andrić zamolio je da Kristina Starčević u ime GU za mjesnu samoupravu obrazloži prijedlog. 

Kristina Starčević navela je da je GU za strategijsko planiranje grada predložio je izmjenu Statuta koje se odnose na izmjenu članak 86. Vezano uz mišljenja koja Vijeća dostavljaju Skupštini. Predlažu se izmjene rokova i da o pojedinim pitanjima raspravlja u Vijećima na čije se područje to odnosi, a ne da sva Vijeća moraju nužno davati mišljenje. 

Tomislav Palac smatra da ne bi trebalo skraćivati rokove. 

Zoran Perić naveo je da u Statutu stoji da Vijeće koje ne da mišljenje smatra se da je dalo pozitivno mišljenje i to otvara prostor za manipulacije. Skraćivanjem rokova stvara se mogućnost da se neće stići održati sjednica.
Marko Milanović Litre naveo je da je utvrđeno da većina Vijeća ne dostavi mišljenje u navedenom roku koji će se sada skratiti pa će biti dostavljeno još manje. Smatra da je članak 86. gubljenje vremena jer se mišljenja ne uvažavaju. 

Vladimir Ferdelji naveo je da je točno da mišljenja Vijeća ne obavezuju nikoga i koriste samo kao argument kad to zatreba. 

Vladimir Andrić smatra da Vijeće GČ Sesvete nema što davati mišljenje o nečem što se odnosi na GČ Stenjevec i obrnuto. Trebalo bi se uvažavati samo mišljenje Vijeća na koje se pitanje odnosi. 

Nakon provedene rasprave predsjednik je pročitao prijedlog akta. 

Konstatira se da je većinom glasova i to s 10 glasova „za“ , 4 glasa „protiv“ i 6 „suzdržanih“ usvojen slijedeći: 

Z A K LJ U Č A K

o inicijativi za izmjenu i dopunu Statuta Grada Zagreba


1. Vijeće Gradske četvrti Stenjevec suglasno je s inicijativom za izmjenu i dopunu Statuta Grada Zagreba, izrađenom od strane Gradskog ureda za strategijsko planiranje i razvoj Grada, a vezanoj za izmjenu i dopunu članka 86. Statuta u dijelu koji se tiče dostave mišljenja Vijeća gradskih četvrti o prijedlozima odluka i/ili drugih akata koji se upućuju na donošenje Gradskoj Skupštini Grada Zagreba kao i na rokove dostave istih.


2. Ovaj će se zaključak uputiti Gradskom uredu za mjesnu samoupravu na daljnje postupanje.
Ad/2. 

Prometna problematika na području Gradske četvrti Stenjevec

Predsjednik je dao riječ voditelju Radnog tijela za obavljanje poslova iz područja prometa.

Domagoj Duvančić iznio je i obrazložio prijedloge koje je radno tijelo sastavilo na osnovu zahtjeva građana i Vijeća mjesnih odbora. 

Predsjednik je otvorio raspravu. 

Ivan Zelenić naveo je da bi se u prometu trebala tražiti trajna rješenja, a ne pretjerano postavljati stupiće i izbočine.

Vladimir Andrić naveo je da je i prije predlagao održavanje tematske sjednice vezano uz promet na kojoj bi stručni djelatnici dali pojašnjenje i viđenje prometne situacije na gradskoj četvrti. 

Vladimir Ferdelji naveo je da postoji mogućnost da će ljudi na mjestima gdje će se postaviti stupići u tom slučaju parkirati na i smatra da je to još gora varijanta. 
Željko Jeger naveo je da ne vidi potrebu za postavljanjem izbočina u ulici  Ante Topić Mimare. 

Ivan Zelenić predložio je da Vijeće zatraži ujednačavanje kvalitete izbočina na svim lokacijama. 

Tomislav Palac mišljenja je da bi sve izbočine u Gradu trebalo ukloniti ali to nije moguće jer prometna kultura je na niskom nivou.

Nakon provedene rasprave predsjednik je pročitao prijedloge zaključaka i predložio glasovanje. 

2.1.

Konstatira se da je jednoglasno s 19 glasova „za“ usvojen slijedeći:

Z A K LJ U ČAK

Vijeće Gradske četvrti Stenjevec traži od Gradskog ureda  za prostorno uređenje, izgradnju Grada, graditeljstvo, komunalne poslove i promet izlazak na teren prometnih stučnjaka i mišljenje o  postavljanju uspornika prometa na križanju Ulice Ante Topića Mimare i Ulice Drage Ivaniševića.
2.2. 

Konstatira se da je većinom glasova i to s 18 glasova „za“  i 1 „suzdržanim“ usvojen slijedeći: 






       Z A K LJ U ČAK

Vijeće Gradske četvrti Stenjevec traži od Gradskog ureda  za prostorno uređenje, izgradnju Grada, graditeljstvo, komunalne poslove i promet donošenje rješenja o  postavljanju malih poprečnih uspornika na križanju Ulice Antuna Šoljana i Ulice Marije Radić između uspornika prometa.
2.3.

Konstatira se da je jednoglasno s 19 glasova „za“ usvojen slijedeći:

 Z A K LJ U ČAK

Vijeće Gradske četvrti Stenjevec traži od Gradskog ureda  za prostorno uređenje, izgradnju Grada, graditeljstvo, komunalne poslove i promet izlazak prometnih stručnjaka i mišljenje o  postavljanju stupića na pješačkom kolniku u Ulici Dobriše Cesarića ispred kućnih brojeva 65, 67 i 69 na strani zgrade koja je okrenuta prema tržnici.
2.4.
Konstatira se da je većinom glasova i to s 18 glasova „za“  i 1 „suzdržanim“ usvojen slijedeći: 

       





Z A K LJ U ČAK

Vijeće Gradske četvrti Stenjevec traži od Gradskog ureda  za prostorno uređenje, izgradnju Grada, graditeljstvo, komunalne poslove i promet donošenje rješenja o  promjeni rute linije autobusa broj 116 (Ljubljanica-Podsusedski most).
2.5.

Konstatira se da je većinom glasova i to s 18 glasova „za“  i 1 „suzdržanim“ usvojen slijedeći: 

Z A K LJ U ČAK

Vijeće Gradske četvrti Stenjevec traži od Gradskog ureda  za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju pješačkog prijelaza na ulici Kožinčev put kod križanja sa ulicom Kožinčev odvojak 1.

2.6.

Konstatira se da je jednoglasno s 19 glasova „za“ usvojen slijedeći:

      




 Z A K LJ U ČAK

Vijeće Gradske četvrti Stenjevec traži od Gradskog ureda  za prostorno uređenje, izgradnju Grada, graditeljstvo, komunalne poslove i promet donošenje rješenja o iscrtavanju pješačkog prijelaza na ulici Kožinčev put kod križanja sa ulicom Kožinčev odvojak 1. 
Ad/3.
Prijedlozi zaključaka o davanju mišljenja po čl. 86. Statuta Grada Zagreba

Predsjednik je predložio točke o kojima bi se Vijeće očitovalo. Pročitao je prijedloge zaključaka. 

Otvorio je raspravu. 

O prijedlozima se očitovao Vladimir Ferdelji koji je izvijestio nazočne kakve su odluke donesene na skupštinskom odborima. 

3.1.  

Konstatira se da je jednoglasno s 19 glasova „za“ usvojen slijedeći: 

          



 Z A K LJ U Č A K 

Vijeće Gradske četvrti Stenjevec suglasno je s prijedlogom procjene ugroženosti od požara i tehnološke eksplozije za područje Grada Zagreba
3.2.

Konstatira se da je većinom glasova i to s 11 glasova „za“ i 8 „suzdržanih“ usvojen slijedeći:

    



   Z A K LJ U Č A K 

Vijeće Gradske četvrti Stenjevec suglasno je s prijedlogom odluke o agrotehničkim mjerama i mjerama za uređivanje i održavanje poljoprivrednih rudina.
3.3.

Konstatira se da je većinom glasova i to s 11 glasova „za“ i 8 „suzdržanih“ usvojen slijedeći:

 



  Z A K LJ U Č A K 

Vijeće Gradske četvrti Stenjevec suglasno je s prijedlogom odluke o povjeravanju obavljanja komunalne djelatnosti usluge javnih tržnica na malo na području Grada.

3.4.

Konstatira se da je većinom glasova i to s 18 glasova „za“ i 1 „suzdržanim“ usvojen slijedeći:

    



   Z A K LJ U Č A K 

Vijeće Gradske četvrti Stenjevec suglasno je s prijedlogom odluke o utvrđivanju lokacija za kupanje i trajanja kupališne sezone u 2019.
3.5.

Konstatira se da je jednoglasno s 19 glasova „za“ usvojen slijedeći. 

     



  Z A K LJ U Č A K 

Vijeće Gradske četvrti Stenjevec suglasno je s prijedlogom zaključka o prihvaćanju Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02.
3.6.

Konstatira se da je većinom glasova i to s 8 glasova „za“, 2 glasova „protiv“ i 9  „suzdržanih“ usvojen slijedeći:

Z A K LJ U Č A K 

Vijeće Gradske četvrti Stenjevec nije suglasno s prijedlogom zaključka o prihvaćanju Dodatka Ugovora o nabavi spremnika za odvojeno prikupljanje otpada (Reg.broj. 2019/000604).
3.7.

Konstatira se da je većinom glasova i to s 10 glasova „za“, i 8  „suzdržanih“ usvojen slijedeći:

Z A K LJ U Č A K 

Vijeće Gradske četvrti Stenjevec suglasno je s prijedlogom odluke o određivanju upravitelja Žičare Sljeme.
3.8.

Konstatira se da je većinom glasova i to s 17 glasova „za“, 1 „suzdržanim“ (jedan član nije glasovao) usvojen je slijedeći:

Z A K LJ U Č A K 

Vijeće Gradske četvrti Stenjevec nije suglasno s prijedlogom zaključka o raspisivanju javnog natječaja za prodaju građevinskog zemljišta (označenog kao k.č.br. 2512/2 „oranica, Nova Loza“, ukupne površine 5746 m2, upisanog u p.l.br. 1494 k.o. Podsused i 915/1520 dijela građevinskog zemljišta označenog kao k.č.br. 2502/19 „oranica, Kreše Golika“, ukupne površine 1520 m2, upisanog u p.l.br. 1494 k.o. Podsused)
Ad/4.

Informacije, pitanja i prijedlozi

Predsjednik je obavijestio nazočne o odgovoru na pitanje člana Vijeća o zatvaranju potoka Kustošak koje je proslijeđeno svim članovima Vijeća. Prijedlog i zahtjev je odbijen.

Zoran Šplajt naveo je da Hrvatske vode u principu nisu za to da se potok zatvara ali je predviđeno da se kod izgradnje Tomislavove ulice potok preusmjeri i zatvori. Grad to planira i to postoji, a koje će biti namjena javno površine treba dati prijedlog Gradu. Dobili smo prijedlog VMO Matija Gubec i viječnika HDZ-a te treba pokrenuti i podržati incijativu. Smatra da Vijeće treba zauzeti svoj stav.

Predsjednik smatra da se Vijeće nakon dobivenog odgovora od Grada ne treba očitovati o tome. 

Zdravko Barešić naveo je da su svi članovi Vijeća dobili VP vezano uz nadstrešnicu na tržnici. Zatraženo je više odgovora. 

Predsjednik je naveo da se ne slaže s ovim pitanjem i ne zna čemu ono služi. Ni jedna informacija vezana za izgradnju tržnice nije sakrivena i poznata je. Pitanje je krivo adresirano, treba ga usmjeriti prema Zagrebačkom holdingu i Tržicama. Holding je osigurao sredstva. Što se tiče projekata oni su izrađeni i dobivene su dozvole. Jednino su sporni zahtjevi MUP-a koji su neizvedivi. Natječaj za izvođača radova je u postupku. Problem će biti ako se to ne provede u toku lipnja. Nitko ne zna koliko će radovi trajati. Ne može se tražiti podatke o radovima unaprijed kad to nitko ne može odgovoriti. 

Zdravko Barešić naveo je da  Klub HDZ-a kao i on sam ostaju kod tog pitanja i traže pisani odgovor. Prošle godine planirano je 150.000,00 kn za  glavni projekt i zahtjev za izdavanje građevinske dozvole. Isto je planirano i ove godine. 
Kristina Starčević navela je da ove godine nisu planirana sredstva za projektnu dokumentaciju. 

Zdravko Barešić naveo je da u ovom sazivu nije započeta niti jedna kapitalna investicija i naveo je da inzistira da mu se odgovori na njegovo pitanje. Prošla je polovina mandata i još uvijek nije ništa napravljeno što se tiče kapitalnih objekata. 
Vladimir Ferdelji naveo je da bi u zahtjevu trebalo navesti rok za izvođenje radova. Bilo bi dobro da se radovi izvode tijekom ljetnih mjeseci kad tržnica radi najmanjim intenzitetom.

Tomislav Palac postavio je pitanje o kojem se iznosu radi kod sanacije Trga Ivana Kukuljevića?

Predsjednik je naveo da se radi o 5.000.000,00 kn.

Marko Milanović Litre naveo je da se u ulici Slavka Batušića nalazi više parkirnih mjesta za invalide. Trebalo bi zatražiti upuštanje rubnjaka kako bi se moglo prolaziti. 

Davor Stanković postavio je pitanje kad će biti sazvana sjednica radnog tijela za ekologiju? 
Predsjednik je naveo da ne može dati odgovor na to pitanje. 

Vladimir Andrić smatra da ostatak članova radnog tijela trebaju izabrati predsjednika obzirom da je predsjednik dao ostavku. 

Predsjednik je naveo da radno tijelo može i ne mora postojati. Ukoliko se pokaže interes radno tijelo će raditi.

Vladimir Andrić naveo je da radno tijelo treba funkcionirati.

Predsjednik je naveo da može sazvati radno tijelo ali ne može nikom narediti da bude predsjednik. 

Zoran Šplajt postavio je pitanje u kojoj je fazi izgradnja objekta MO Matija Gubec i kad će započeti radovi na uređenju okoliša? U ulici Cirkovci je u tijeku zamjena asfalta i stanari te ulice obaviješteni su da preparkiraju svoje automobile. Automobili su parkirani na zelenu površinu jer tamo je nedostatak parkirališnih mjesta i komunalni redar napisao je svima kazne. Smatra da bi komunalni redari u ovakvim slučajevima trebali biti malo fleksibilniji. 

Dominko Filipović naveo je da se ove godine u OŠ Ante Kovačić upisuje 160 djece u prvi razred i 10 – toro djece s odgodom od prošle godine i suočeni su s nedostatkom prostora. Ista je situacija i u OŠ Malešnica i OŠ Tituš Brezovački. 

Predsjednik je naveo da Vijeće ne može rješavati takva pitanja. Postoji Gradski ured za obrazovanje koji se bavi tim pitanjem. 

Davor Stanković postavio je upit da li je Gradonačelnik bio u obilasku naše Gradske četvrti i da li je zadovoljan ovim što je vidio?
Predsjednik je naveo da Gradonačelnik zna što se radi na gradskoj četvrti. 

Vladimir Ferdelji postavio je upit kome bi se trebali obratiti vezano uz parkirano vozilo na invalidskom mjestu koje se preko godinu dana ne miče s mjesta. 

Predsjednik je naveo da bi objekt MO Matija Gubec trebao biti završen u lipnju. Pokrenut je postupak uređenja okoliša objekta.
Marko Sladoljev naveo je da je kod ulice Alekse Kokića ostala velika količina građevinskog materijala.

Kristina Starčević upoznala je da je o tome već obaviješten komunalni redar.

Ivan Zelenić naveo je da je Lončarevoj ulici promet ogroman a ulica je u lošem stanju puna rupa. Trebalo bi zatražiti da se bar malo uredi jedna strana ulice jer tamo radi puno ljudi koji koriste tu prometnicu. Smatra da se vezano uz javni prijevoz daju svakakvi prijedlozi i smatra da bi Vijeće trebalo zatražiti jednu kružnu liniju koja bi obilazila ključna mjesta. 

Predsjednik je naveo da se ovakva pitanja trebaju dostaviti u pisanom obliku pa će o njima raspraviti radna tijela i predložiti prijedlog zaključka. 






Završeno u 21,15
Napomena: sjednica je fonografski snimana 
Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger 
1

